**Røa Vels geografiske grenser**

Røa Vels arbeidsområde følger bydelsgrensen mellom Vestre Aker bydel og Marka i nord (like nord for Bogstad Camping). Området inkluderer området Voksen Skog, og vestre Liaskogen (villabebyggelsen vest for Måltrostveien) bort til Ankerveien.

Følger Ankerveien ned til lyskrysset ved Arnebråtveien, videre følges Jarbakken ned til Hovseterdalen. Området inkluderer Voksen skole og Voksen kirke, inkluderer videre bebyggelsen i Røahagan frem til Sørkedalsveien. Så følger grensen Mærradalsbekken til bydelsgrensen for bydel Ullern i sør, videre bydelsgrensen over Lysejordet og ned til elven, deretter langs Lysakerelven tilbake til Bogstadvannet i vest.